
[image: image1.emf]
Столична община
София 1000 ул. “Московска” 33, телефонен номератор 9377xxx, факс 9810653, www.sofia.bg
О Б Я В А 

за

Пилотен проект „Подобряване качеството на атмосферния въздух в сектор битово отопление, чрез подмяна на индивидуални домакински горивни устройства на твърдо горива на територията на Район „Нови Искър“
С решение № 785 от 23.11.2017г., (обявено на 30.11.2017г.) Столичен общински съвет одобри реализирането на Пилотен проект „Подобряване качеството на атмосферния въздух в сектор битово отопление, чрез подмяна на индивидуални домакински горивни устройства на твърдо горива на територията на Район „Нови Искър“, заедно с правила за работа по проекта и нужните формуляри за стартирането му.
На основание Заповед № СОД17-РД09-1178/07.12.2017г. на Кмета на Столична община, район „Нови Искър“ стартира процедура за кандидатстване по Пилотният проект.
Той ще се реализира на територията на район „Нови Искър“ и предвижда безвъзмездна доставка и монтаж на 30 броя пелетни печки на еднофамилни жилищни сгради и осигуряване на нужното количество пелети за един отоплителен сезон.
Целта на Пилотният проект е подобряване качеството на атмосферния въздух на територията на Столична община, чрез подмяна на горивни устройства на твърдо гориво (дърва и въглища) с пелетни печки, които са по-ефективна форма на отопление, по отношение опазването на качеството на въздуха.
Основното изискване към всички кандидати е имота (жилището), за който кандидатстват, да е тяхна собственост. Истинността се доказва с копие от документ за собственост и при проверка на място.

Кандидатите могат да участват за едно жилищно помещение, отоплявано на твърдо гориво (дърва и въглища) с площ до 100 м2, което помещение се отоплява постоянно през отоплителния сезон или е основно отоплявано помещение в жилището.
Всички желаещи да кандидатстват  могат да подават заявления (по образец) с приложени към него документи от 11.12.2017г. до 08.02.2018г. в деловодството на район „Нови Искър“ с адрес: гр. Нови Искър, ул. „Искърско дефиле“ 123.

Документи за кандидатстване:

· Заявление за участие (по образец);
· Декларация за съжителство (по образец);

· Декларация за съгласие за проверка да декларирани данни (по образец);
· Копие от документ за самоличност (на заявителя) – кандидатите трябва да живеят (да имат постоянен или настоящ адрес) на територията на район „Нови Искър“;
· Копие от акт за собственост на имота – кандидата трябва да е собственик на имота, за който кандидатства;
· Служебни бележки с месечен доход на всички работещи членове на домакинството (за пенсионери удостоверение с размера на месечната му пенсия);
· Копие от Решение на ТЕЛК/НЕЛК за всеки член на домакинството (ако има установени такива с трайни увреждания с 50 и над 50 на сто).

Всички необходими документи за кандидатстване – Заявлението, Декларацията за съжителство и Декларацията за съгласие може да се изтегли от сайта на район „Нови Искър“ – www.novi-iskar.bg, както и да се получат на място в деловодството на района.
За повече информация на тел.: 02/991 7416 и  02/ 991 64 36.

